b'\n_START_ARTICLE_\nEormenrik\n_START_PARAGRAPH_\nEormenrik (izvorno Eormenric) (? - 560./590.) je bio jednim od prvih kraljeva Kraljevine Kenta. Nadnevci njegova kraljevanja nisu jasno odre\xc4\x91eni. Vjeruje se da je vladao od 534. ili 540. do 590. godine._NEWLINE_O samom podrijetlu izvori se ne sla\xc5\xbeu je li Hengest, vo\xc4\x91a prvih anglo-saskih osvajanja i naseljavanja Kenta, bio otac ili djed Aesca Kentskog ili je to bio Octi Kentskom, jedan od kojih je naslijedio Hengesta na mjestu kralja. Tako postoje dvojbe je li bio Hengestov ili Aescov sin, a po nejedinstvenim izvorima bio je otac Aesca il Eormenrika._NEWLINE_Eormenrik je bitan za povijesnu znanost kao otac kraljevi\xc4\x87a Ethelberta koji je poslije postao kraljem (prema Anglosaskoj kronici). Dok je Eormenrik vladao Kentom, Ethelbert, kao kraljev sin (filius regis) je o\xc5\xbeenio kraljevnu Berthu koja je bila k\xc4\x87er frana\xc4\x8dkog kralja Hariberta I.. Glede \xc4\x8dinjenica da je njenu udaju zabilje\xc5\xbeio suvremenik tih doga\xc4\x91aja, frana\xc4\x8dki povjesni\xc4\x8dar sv. Grgur iz Toursa, Eornmerik je tako postao prvi anglosaski vladar kojeg su zabilje\xc5\xbeili izvori izvan Engleske i Britanije._NEWLINE_Sv. Beda \xc4\x8casni datira Eormenrikovu smrti u 560. godinu, no to nije vjerojatno, budu\xc4\x87i da se sinova \xc5\xbeena jo\xc5\xa1 nije bila ni rodila. Ipak, sv. Grgur iz Toursa implicira da je Ethelbertov otac bio jo\xc5\xa1 vladao u vrijeme njegova djela (589.)._NEWLINE_Eormenrikove frana\xc4\x8dke veze idu dublje od njegove nevjeste. Korijen njegova imena Eormen- bio je vrlo neuobi\xc4\x8dajen u Engleskog onog vremena, no vrlo \xc4\x8dest u Frana\xc4\x8dkoj. Nakon toga se \xc4\x8desto pojavljuju i korijen Eormen- i nastavak -rik u imenima Aescingovaca.'